Hia nau em ol EMTV nesenel nius hetlain long tok pisin…
1.PRAIM MINISTA PETER O’NEILL BEKIM OL ASKIM BILONG PABLIK
Praim Minista Peter O’Neill i tokim ol lain i putim iau long FM 100 Talkback Show, olsem ol lain opisa bilong gavman bai bung wantaim administresin long UPNG long painim rot long pinisim dispela hevi i stap nau long ol sumatin.
Dispela i bihainim disisen bilong UPNG Yunivesiti Kaunsil, long pinisim kwik Semesta Wan bilong skul.
Praim minista i bin bekim ol askim bilong pablik long sait bilong ol meknais i kamap long politiks, na ol arapela bikpela wari bilong kantri.
2.PM TOK SEKIM WOKMAK BILONG MIPELA
Praim Minista O’Neill i bin tokaut tete, olsem ol pipel i mas sekim gut husat i wok long givim ol kain kain giaman toktok long sikirapim bel bilong ol.
Em i tok sapos ol pipel i laik rausim em na gavman bilong en, ol i ken sekim wokmak bilong nau gavman, na wokmak bilong ol gavman long bipo.
Na sapos ol i no laikim PNC, ol i ken go long ileksen neks yia, na makim nupela gavman na praim minista.
- OL MEDIKAL SUMATIN WARI LONG SKUL BILONG OL
Ol sumatin long Yunivesiti ov Papua Niugini Skul ov Medisin, i tok ol i laik go bek skul, na ol i askim Yunivesiti Kaunsil long luksave long krai bilong ol.
Ol i mekim dispela bikpela askim tete bihain long Yunivesiti Kaunsil i givim olgeta sumatin tupela de long lusim skul.
Ol sumatin i tok dispela pasim skul bai bagarapim skul bilong ol, na ol laikim kaunsil i senisim tingting bilong en.
NA LONG SPOT NIUS BILONG TETE:
- STRONGPELA NU SILAN TIM I KAMAP LONG MOSBI LONG PILAI LONG NESENS KAP
Namba wan strongpela tim long Pasifik we olgeta arapela kantri bai traim long daunim, Nu Silan, tete i kamap long Mosbi.
Ol i redi long brukim lek wantaim Fiji long Sarere.
Kosa Anthony Hudson i tok save bilong Kepten Chris Wood, husat i save pilai insait long Britis Premia Lig, i strongim ol long winim dispela tonamen.
tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn